На основу члана 26. Статута Градске општине Пантелеј (''Службени лист града Ниша '', број 53/17 и 64/19),

Скупштина Градске општине Пантелеј на седници одржаној дана 18.12.2019. .године, донела је

**О Д Л У К У**

**О ИЗМЕНАМА И ДОПУНАМА**

**ОДЛУКЕ О ОРГАНИЗАЦИЈИ УПРАВЕ ГРАДСКЕ ОПШТИНЕ ПАНТЕЛЕЈ**

**Члан 1.**

 У Одлуци о организацији Управе Градске општине Пантелеј (``Службени лист Града Ниша`` број 17/2009,101/12 и 18/2017,44/19), члан 9. мења се и гласи:

'' Члан 9.

Унутрашње организационе јединице Управе су :

 1. Одсек за опште послове органа градске општине;

 2. Одсек за нормативне, правне и опште послове;

 3. Одсек за финансије;

 4. Одсек за локални економски развој;

 5. Одсек за имовинско - правне и комуналне послове.

 Као посебне организационе јединице у оквиру Одсека формирају се Групе и то:

* Група за заједничке послове и оквиру Одсека за опште послове органа градске општине
* Група за управљање људским ресурсима у оквиру Одсека за нормативне, правне и опште послове
* Група за рачуноводствено финансијске послове у оквиру Одсека за финансије
* Група за послове месних заједница у оквиру Одсека за локални економски развој
* Група за имовинско правне послове у оквиру Одсека за имовинско - правне и комуналне послове.''

**Члан 2.**

 У члану 10. додају се алинеје:

''-послове инфраструктурног одржавања објекта,

-послове противпожарне заштите и друге послове од заједничког интереса за потребе органа градске општине;

-послове превоза моторним возилима и вршење сервисних и других услуга;

-послове набавке инвентара и потрошног материјала за потребе градске општине;

-и друге послове у складу са законом, прописима Града и Градске општине.''

**Члан 3.**

У члану 11.став 2 бришу се алинеје:

„ послове примене прописa и општих аката Града и Градске општине из области имовинско правне и комуналне делатности;

-послове спровођења поступка исељења бесправно усељених лица у станове и заједничке просторије у стамбеним зградама;

-предлагање мера за уређење и одржавање спољног изгледа стамбених и пословних објеката, зелених површина, дечјих игралишта, објеката јавне расвете и саобраћајних знакова и сл.;

 -послове везане за постављање монтажних објеката на јавним површинама у складу са планом и прописима Града;

-обавља послове уређивања и утврђивања начина коришћења и управљања сеоским водоводима, изворима, јавним бунарима и чесмама;

 -уређује и организује вршење послова у вези са држањем и заштитом домаћих и егзотичних животиња;

-обавља и друге послове у складу са законом, прописима Града и Градске општине.“

**Члан 4.**

Члан 14. мења се и гласи:

'' Члан 14.

Одсек за имовинско-правне и комуналне послове обавља послове везане за имовинско-правну и комуналну делатност на подручју Градске општине:

 -прати прописе и израђује нацрте нормативних аката који регулишу област имовинско-правне и комуналне делатности;

 -извршава прописе и опште акте Града и Градске општине из области имовинско правне и комуналне делатности;

 -даје мишљење на просторне и урбанистичке планове Града који се доносе за подручје општине;

 -уређује и обезбеђује коришћење пословног простора којим управља, утврђује висину накнаде за коришћење пословног простора и врши надзор над коришћењем пословног простора, у складу са посебном одлуком Града;

 -спроводи поступак исељења бесправно усељених лица у станове и заједничке просторије у стамбеним зградама;

 -предлаже мере за уређење и одржавање спољног изгледа стамбених и пословних објеката, зелених површина, дечјих игралишта, објеката јавне расвете и саобраћајних знакова и сл.;

 -обавља послове општег уређења насељених места на свом подручју из надлежности Градске општине;

 -доноси одлуке о постављању монтажних објеката на јавним површинама у складу са планом и прописима Града;

 -доноси одлуке о одржавању и уређивању гробаља на свом подручју у складу са прописима Града;

 -уређује радно време, места на којима се могу обављати угоститељске делатности и утврђује друге услове за обављање ове делатности;

 -учествује у изради програма изградње, одржавања, управљања и коришћења сеоских, пољских и других некатегорисаних путева;

 -обавља послове уређивања и утврђивања начина коришћења и управљања сеоским водоводима, изворима, јавним бунарима и чесмама;

 -обавља комунално–инспекције послове, стара се о одржавању комуналнгог реда у општини и спроводи прописе којима се уређује комунални ред у складу са законом и актима Града;

 -уређује и организује вршење послова у вези са држањем и заштитом домаћих и егзотичних животиња;

 -обавља и друге послове у складу са законом,прописима Града и Градске општине.''

**Члан 5.**

 У члану 16. став 2. мења се и гласи:

 ''Предлог правилника о унутрашњем уређењу и систематизацији радних места у Управи градске општине припрема начелник Управе, а усваја Веће градске општине.''

**Члан 6.**

 У члану 18. став 2. бришу се речи: '' и доноси ''.

**Члан 7.**

 Члан 19. мења се и гласи:

 ''Веће градске општине усваја правилник и доставља га на сагласност Градском већу.

 Градском већу се уз правилник доставља и документациона основа.

 Правилник на који је Градско веће дало сагласност, објављује се на огласној табли Градске општине.''

**Члан 8.**

 Ова одлука ступа на снагу наредног дана од дана објављивања у ''Службеном листу Града Ниша''.

Број: 31-6/19-01

Датум: 18.12.2019

**СКУПШТИНА ГРАДСКЕ ОПШТИНЕ ПАНТЕЛЕЈ**

 **ПРЕДСЕДНИК**

 Срђан Нешић